શીર્ષક: આ નવ કારણો દર્શાવે છે કે ભારતમાં મુસ્લિમો વિરુદ્ધ પૂર્વઆયોજીત ઝુંબેશ થઈ રહી છે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બિહાર અને બંગાળમાં છેલ્લા કેટલાક દિવસોમાં હિંસા તથા તંગદિલીની લગભગ દસ ઘટના બની હતી. એ તમામમાં એક ખાસ પ્રકારની પેટર્ન દેખાય છે. 

એ જ કારણસર તેને સ્થાનિક કારણોસર આપોઆપ શરૂ થયેલી બબાલ માનવાનું મુશ્કેલ છે. 

દરેક કિસ્સામાં બબાલની શરૂઆતથી અંત સુધીનું બધું એકસરખું છે. હિંસા આચરનારા અને તેનો શિકાર બનેલા લોકો તમામ શહેરોમાં એકસમાન છે. 

તેનો અર્થ એ છે કે આ પ્રકારની હિંસા તથા આગચંપી સુનિયોજિત, સંગઠીત અને નિયંત્રિત હતી. 

બિહાર અને બંગાળનાં જે શહેરોમાં રામનવમીના સરઘસ બાદ હિંસા થઈ હતી અને સંખ્યાબંધ દુકાનોને આગ ચાંપવામાં આવી હતી. 

એ શહેરોની મુલાકાત બીબીસીના સંવાદદાતા રજનીશ કુમાર અને દિલનવાઝ પાશાએ લીધી હતી. 

તમામ ઘટનાઓમાં નવ બાબતો એવી છે, જે લગભગ એકસમાન છે. તેથી તે હિંસાના છૂટાછવાયા બનાવોને બદલે એક ષડયંત્ર હોય એવું લાગે છે. 

1) ઉગ્ર સરઘસ, યુવાનો, ઝંડા, બાઇક્સ

બિહારમાં કોમી તંગદિલી અને મુસલમાનો પરના હુમલાનો સિલસિલો ગત 17 માર્ચથી શરૂ થયો હતો. 

કેન્દ્રના પ્રધાન અશ્વિની ચૌબેના દીકરા અર્જિત ચૌબેએ 17 માર્ચે હિન્દુ નવવર્ષ નિમિત્તે ભાગલપુરમાં એક શોભાયાત્રા યોજી હતી. 

એ પછી રામનવમી સુધી ઔરંગાબાદ, સમસ્તીપુરના રોસડા અને નવાદા જેવા શહેર કોમી નફરતની લપેટમાં આવ્યાં હતાં. 

તમામ શહેરોમાં રામનવમી નિમિત્તે સરઘસ કાઢવામાં આવ્યાં હતાં. 

તમે વાંચ્યું કે નહીં? 

તેમાં બાઈક પર સવાર યુવાનોએ માથા પર ભગવો પરચમ પહેર્યો હતો અને તમામ બાઇક્સ પર ભગવા ઝંડા પણ હતા.

રોસડાના સરઘસમાં અપવાદરૂપે બાઇક્સ ન હતી, પણ તેમાં સામેલ થયેલા લોકો ઉગ્ર હતા અને તેમના હાથમાં ભગવા ઝંડા હતા. 

હિન્દુ નવવર્ષનું સરઘસ નવો આવિષ્કાર છે. રામનવમી નિમિત્તે પણ ઘણાં શહેરોમાં અગાઉ સરઘસ કાઢવામાં આવતાં ન હતાં. 

ઉત્તર પ્રદેશના સહારનપુરમાં તો ગયા વર્ષે રાણા પ્રતાપ જયંતિના નામે સરઘસ કાઢવામાં આવ્યું હતું. 

એ પછી દલિતોને હિંસાનું નિશાન બનાવવામાં આવ્યા હતા. મેવાડના રાણા પ્રતાપની જયંતિનું સરઘસ સહારનપુર કાઢવામાં આવે એ એકદમ નવી બાબત હતું. 

2) જાતજાતના સંગઠન સરઘસના આયોજક

તમામ શહેરોમાં સરઘસના આયોજકો સમાન વિચારોવાળા સંગઠનો હતાં. 

તેમનાં નામ ભલે અલગ-અલગ હોય, પણ તેમના તાર સત્તાધારી ભારતીય જનતા પાર્ટી(બીજેપી) ઉપરાંત રાષ્ટ્રીય સ્વયંસેવક સંઘ (આરએસએસ) અને બજરંગ દળ સાથે જોડાયેલા છે. 

ઔરંગાબાદ અને રોસડામાં તો બીજેપી અને બજરંગ દળના નેતાઓ તેમાં પ્રત્યક્ષ રીતે સામેલ હતા. 

ઔરંગાબાદના સરઘસમાં...